Stanley Kubricku viimane film on vastupandamatu psühhoseksuaalne teekond, haarav rännak unemaailma, põnevuslugu, millele pole võrdset. See on verstapost filmistaaride Nicole Kidmani ja Tom Cruise'i karjääris. Aga see on ka "väärikas viimane peatükk suure reþissööri elutöös" (Roger  Ebert, Chicago Sun-Times).    Cruise mängib dr. William Harfordi, kes pärast abikaasa (Nicole Kidman) seksuaalsete ihade paljastumist sukeldub erootilistesse seiklustesse, mis ähvardavad lõhkuda ta perekonna. Temast endast saab sünge mõrvamüsteeriumi keskne tegelane. Kubricki meisterliku lavastajakäe all jõuab lugu kahtlustest ja hirmust eneseleidmise ja leppimiseni. Huvitav kaameratöö, väljapeetud tempo, rikkalik koloriit, jahmatamapanevad kaadrid - see on unustamatu filmikunstniku meistriteos, mille  ees ükski hing silmi kinni pigistada ei saa.